கேள்வி: தியா (திரைப்படம்) - நடிகர்கள் குறித்து விரிவாக சொல்லுங்கள்.
பதில்: * சாய் பல்லவி - துளசி * நாக சௌரியா - கிருஷ்ணா * விரோனிகா அரோரா - தியா * கந்தாரி நித்தின் - ராம் * ஆர்ஜே பாலாஜி (தமிழில்) / பிரியதர்ஷி புல்லிகொண்டா (தெலுங்கில்) காவல் துணை ஆய்வளார் அக்னி * சந்தான பாரதி * ரேகா - துளசியின் தாயார் * நிழல்கள் ரவி - கிருஷ்ணாவின் தந்தை * சுஜாதா - மருத்துவர் * ஸ்டண்ட் சிவா * ஜெயக்குமார் ஜெ
கேள்வி: தியா (திரைப்படம்) - தயாரிப்பு பற்றி நீங்கள் என்ன அறிந்துள்ளீர்கள்?
பதில்: 2017 ஏப்ரல் மாதத் தொடக்கத்தில், ஏ. எல். விஜய், லைக்கா தயாரிப்பகம் நிறுவனத்திற்காக சாய் பல்லவி நடிக்கும் ஒரு படத்தில் பணியாற்றுவதாக அறிவித்தார், மேலும் அவர் "மூன்றரை ஆண்டுகளுக்கு முன்னர்" எழுதிய ஒரு திரைக்கதையை இயக்குவதாகக் கூறினார். பிரமோட் பிலிஸ் மலையாளத் திரைப்படமான சாரிலி (2015) படத்தை மாதவன் சாய் பல்லவியை நடிக்கவைத்து, தமிழில் மறு ஆக்கம் செய்ய திட்டமிட்டிருந்த நிலையில் அப்படத்தின் மறு ஆக்கம் திடீரென நிறுத்தப்பட்டது. இந்நிலையில் இப்படத்தில் நடிக்க சாய் பல்லவி தேர்ந்தெடுக்கப்பட்டார். திரைப்படப் படப்பிடிப்புக்கு நடிகையின் தேதிகளைப் பெற்றுக்கொண்ட பிறகு, இயக்குநர் விஜய் தன் வழக்கமான தொழில்நுட்பக் கலைஞர்களான ஒளிப்பதிவாளர் நிராவ் ஷா மற்றும் படத்தொகுப்பாளர் ஆண்டோனி போன்றரை நியமித்தார். சாய் பல்லவி இதற்கு முன் தமிழில் நடிக்க ஒப்புக்கொண்ட சில படங்கள் கைவிடப்பட்டதாலும், அவர் படத்தில் இருந்து மாற்றப்பட்டதாலும், இப்படமே அவரது முதல் தமிழ் திரைப்படமாக ஆனது. முன்னர் அவர் தமிழில் நடிப்பதாக இருந்த, மணிரத்னம் காற்று வெளியிடை (2017) படம் மற்றும் விஜய் சந்தரின் ஸ்கெட்ச் (திரைப்படம்) (2017) ஆகிய படங்களில் இருந்து மாற்றப்பட்டார். அதேபோல, அவர் தமிழில் நடிப்பதாக இருந்த சார்லி மற்றும் ராஜீவ் மேனனின் ''சர்வம் தாள மயம் '' ஆகிய படங்கள் காலவரையின்றி தள்ளிவைக்கப்பட்டன. வரும் மாதம், தெலுங்கு நடிகர் நாக ஷோரியாவின், தமிழ் படத்தில் நடிக்க கையெழுத்திட்டார். விஜய் படங்களில் தொடர்ந்து ஜி. வி. பிரகாஷ் குமார் தொடர்ந்து இசையமைத்து வந்த நிலையில் இப்படத்தில் அவருக்கு பதிலாக சாம் சி. எஸ்சை இசையமைப்பாளராக நியமித்துள்ளார். இப்படத்தின் பணிகள் 2017 செப்டம்பர் வாக்கில் நிறைவான நிலையில், சாய் பல்லவி தனது டப்பிங் வேலைகளை தொடங்கினார். இந்தப் படம் ஒரு திகில் படம் என்ற கூற்றை மறுத்த விஜய், " இது ஒரு இளம் தாய் மற்றும் அவரது நான்கு வயது குழந்தையின் கதை" என்றார். மேலும் இதில் சாய் பல்லவி அம்மாவாக நடிப்பதாக கூறினார். 2018 ஏப்ரலில் படத்தின் பெயரானது ''கரு'' என்பதில் இருந்து ''தியா'' என மாற்றப்பட்டது''.''